Diari Oficial de la Generalitat Valenciana


Sumari del DOGV 4986, del 15-04-2005 (2005/3461)

RESOLUCIÓ de 21 de març de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de finques afectades pel projecte denominat LAAT 66 kV Doblat circuit L/ Elda-R. Elda, en el paratge la Melva, en el terme municipal d'Elda (Alacant). Expt. JUEXPR/2004/07/03 (ATLIRE/2004/19/03).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/3461


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 21 de març de 2005, del conseller d'Infraestructures i Transport, per la qual es convoca l'alçament d'actes prèvies a l'ocupació de finques afectades pel projecte denominat LAAT 66 kV Doblat circuit L/ Elda-R. Elda, en el paratge la Melva, en el terme municipal d'Elda (Alacant). Expedient JUEXPR/2004/07/03 (ATLIRE/2004/19/03). [2005/3461]
  
Per Resolució de 5 d'octubre de 2004, del Servici Territorial d'Energia d'Alacant de la Conselleria d'Infraestructures i Transport, ha sigut atorgada l'autorització administrativa, aprovat el projecte d'execució i reconeguda, en concret, la utilitat pública del projecte denominat LAAT 66 kV Doblat circuit L/ Elda-R. Elda, en el paratge la Melva, en el terme municipal Elda (Alacant), amb la informació pública prèvia corresponent. La dita declaració d'utilitat pública, d'acord amb el que establix l'article 54 de la Llei 54/1997, de 27 de novembre, del Sector Elèctric, porta implícita la necessitat ocupació dels béns i els drets afectats i implica la urgent ocupació als efectes de l'article 52 de la Llei d'Expropiació Forçosa.
  
En virtut d'això, el conseller d'Infraestructures i Transport, en compliment del que disposa el citat article 52 de la Llei d'Expropiació Forçosa, ha resolt convocar els titulars dels béns i els drets afectats perquè compareguen en l'ajuntament on es troben les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix el citat article, dur a terme l'alçament d'actes prèvies a l'ocupació i, si és procedent, el de les d'ocupació definitiva.
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la titularitat i l'últim rebut de la contribució, i podran estar acompanyats dels seus pèrits i d'un notari, si ho estimen oportú, amb despeses a càrrec seu.
  
L'alçament d'actes tindrà lloc el pròxim dia 16 de maig de 2005 en l'Ajuntament d'Elda (Alacant).
  
L'orde de l'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats figura en el tauler d'edictes de l'Ajuntament afectat, significant-se que esta publicació es realitza, igualment, als efectes que determina l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o amb domicili ignorat o aquells en què, intentada la notificació, no s'haguera pogut practicar.
  
En l'expedient expropiatori Iberdrola Distribución Eléctrica, SAU, assumirà la condició de beneficiària.
  
València, 21 de març de 2005.- El conseller: José Ramón García Antón.